เรื่องร้องเรียน (ทางเท้า,ถนน,ร้องเรียน,ความสะอาด,เสียงรบกวน,ป้าย) วันที่ 2023-10-06 08:36:07 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042243
ขอให้แก้ไขปัญหาราดำและกลิ่นเหม็นรบกวนจากการประกอบกิจการฟาร์มปลูกกัญชา ชื่อฟาร์ม.... บริเวณ ซอยรามอินทรา 52/1 ถนนรามอินทรา แขวงรามอินทรา เขตคันนายาว กรุงเทพมหานคร จุดสังเกตโรงพยาบาลสินแพทย์จะอยู่บริเวณปากซอยดังกล่าว ระยะทางประมาณ 500-800 เมตร จะพบตึกแถว (ไม่ทราบสี) เป็นตึก 5 ชั้น โดยผู้ร้องแจ้งว่า "ป้ายบริเวณหน้าบ้านเขียนว่า ......ซึ่งไม่แน่ใจว่าเป็นชื่อฟาร์มหรือไม่" (ระบุตามผู้ร้องแจ้ง) เนื่องจากผู้ร้องแจ้งว่าเจ้าของฟาร์มดังกล่าวเป็นบุคคลเพศชาย (ไม่ทราบชื่อ) อายุประมาณ 35-40 ปี ส่วนสูงไม่เกิน 160 เซนติเมตร รูปร่างท้วม ผิวขาว ผมรองทรง โดยประกอบกิจการเกี่ยวกับฟาร์มปลูกกัญชา ซึ่งเป็นฟาร์มปิดและจะมีการเปิดแอร์ให้กับกัญชาที่ปลูกตลอด 24 ชั่วโมง ใช้อุณหภูมิประมาณ 22-25 องศาเซลเซียส (แต่ในภายหลังได้ลดอุณหภูมิลงเหลือ 25 องศาเซลเซียสแล้ว เพื่อลดความชื้น และเป็นการลดปัญหาราดำที่เกิดขึ้น) โดยการประกอบกิจการดังกล่าวทำให้บ้านของผู้ร้องเกิดราดำขึ้นบริเวณผนังของบ้านทุกชั้น ตั้งแต่บริเวณชั้น 2 - ชั้น 4 รวมถึงบริเวณชั้นลอยด้วย อีกทั้งการประกอบกิจการดังกล่าวยังส่งกลิ่นเหม็นแปลกๆ ซึ่งเป็นกลิ่นเหม็นที่รุนแรงอีกด้วย (ระบุตามผู้ร้องแจ้ง) นอกจากนี้ผู้ร้องแจ้งว่ามีบุคคลที่แวะเวียนมาบริเวณฟาร์มดังกล่าวส่งเสียงดังจากการขับขี่รถจักรยานยนต์อีกด้วย ผู้ร้องแจ้งว่าบ้านของผู้ร้องมีเด็กและผู้สูงอายุอาศัยรวมอยู่ด้วย ซึ่งผู้ร้องได้มีการนำพัดลมมาเปิด และซื้อเครื่องดูดความชื้น เพื่อบรรเทาปัญหาที่เกิดขึ้นจากกรณีดังกล่าวแล้ว แต่ผู้ร้องเกรงว่าปัญหาดังกล่าวจะส่งผลต่อการทำงานของปอด และระบบทางเดินหายใจ และอาจส่งผลต่อสุขภาพได้ ประสบปัญหามาเป็นระยะเวลาประมาณ 1 ปีแล้ว เบื้องต้นผู้ร้องเคยแจ้งไปยังสำนักงานเขตคันนายาวแล้ว (เพียงกล่าวอ้างถึง) และทางสำนักงานเขตฯ ได้ลงพื้นที่แก้ไขปัญหาดังกล่าวแล้ว แต่ผู้ร้องยังประสบปัญหาอยู่เช่นเดิม ผู้ร้องประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata